Ruslans Salejs

Ruslans Salejs (; dzimis  Minskā, miris 2011. gada 7. septembrī) bija baltkrievu hokejists, aizsargs, Baltkrievijas hokeja izlases ilggadējs spēlētājs.

Spēlētāja karjera 
Savu profesionālā spēlētāja karjeru Salejs uzsāka jau 1994. gadā, spēlējot Starptautiskajā hokeja līgā, kas tolaik kalpoja kā Krievijas čempionāts. 1995. gadā Ruslans devās uz Ziemeļameriku, un pēc sezonas beigām viņu 1996. gada NHL draftā ar augsto devīto numuru izvēlējās Anahaimas "Mighty Ducks". Kluba rindās Salejs debitēja 1997.—98. sezonā, vēlāk tajā spēlējot līdz pat 2005.—06. sezonas izskaņai. 2006. gadā Ruslans nonāca Floridas "Panthers" vienībā, taču 2007.—08. sezonas gaitā tika aizmainīts uz Kolorādo "Avalanche", Floridas klubam pretī saņemot Kārli Skrastiņu. 2010. gada vasarā Salejs parakstīja līgumu ar Detroitas "Red Wings" vienību.

2011. gada vasarā Salejs atgriezās Eiropā, pievienojoties KHL klubam Jaroslavļas "Lokomotiv". 2011. gada 7. septembrī spēlētājs gāja bojā Jaroslavļas aviokatastrofā.

Salejs bijis arī ilggadējs Baltkrievijas hokeja izlases spēlētājs, piedaloties deviņos Pasaules čempionātos, kā arī trīs olimpisko spēļu turnīros.

Atsauces

Ārējās saites 

1974. gadā dzimušie
2011. gadā mirušie
Baltkrievijas hokejisti
Minskas "Dinamo" spēlētāji
Anahaimas "Mighty Ducks" spēlētāji
Kazaņas "Ak Bars" spēlētāji
Floridas "Panthers" spēlētāji
Kolorādo "Avalanche" spēlētāji
Detroitas "Red Wings" spēlētāji
Jaroslavļas "Lokomotiv" spēlētāji
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Aviokatastrofās bojā gājušie
NHL drafta pirmās kārtas izvēles
Baltkrievijas Republikas Nopelniem bagātie sporta meistari
IIHF slavas zālē uzņemtie
Krievijas hokejisti
Minskā dzimušie